
E L Ő T E R J E S Z T É S

Sülysáp Város Önkormányzata Képviselő-testületének
2017. június 22-én tartandó munkaterv szerinti ülésére

16. napirendhez

Tárgy: Közművelődési érdekeltségnövelő támogatás 2017. évi igénylése
Tisztelt Képviselő-testület!
Az emberi erőforrások minisztere - a belügyminiszterrel és a nemzetgazdasági miniszterrel egyetértésben - pályázatot hirdetett a Magyarország 2017. évi központi költségvetéséről szóló 2016. évi XC. törvény (a továbbiakban: Kvtv.) 3. melléklet II. 4. a) pontja szerint az önkormányzatok közművelődési érdekeltségnövelő támogatásra.

A pályázat célja központi költségvetési forrás biztosítása az önkormányzati fenntartású vagy a települési önkormányzattal kötött közművelődési megállapodás alapján működő közművelődési intézmény vagy közösségi színtér (a továbbiakban együtt: a támogatás végfelhasználója) műszaki technikai eszközállományának, berendezési tárgyainak gyarapítására, épületének karbantartására, felújítására.

A támogatás az önkormányzatok által az egyes célok tekintetében vállalt Önrészt alapul véve, arányossági számítással kerül megállapításra, azonban minimális mértéke 100.000 Ft, maximális mértéke pedig nem haladhatja meg a vállalt önrész kilencszeresét. 
A pályázatok elektronikus rögzítésének határideje: 2017. június 23.

Ezt a fajta támogatási igényt évente benyújtjuk, ebből vásároltuk a WAMKK új székeit, a rendezvényeken használt pavilonokat stb. Bár rendre magasabb összeget igényelünk – ahogy ezt most is megtesszük – az 1,5 millió forintos önrészünk mellé általában 400-500 ezer forintos támogatást tudunk elnyerni, és az önrész ebben az esetben sem csökkenthető.
Kérem a Képviselő-testület támogató döntését a pályázat benyújtásához.

…/2017. (VI. 22.) ÖKT határozati javaslat

Sülysáp Város Önkormányzatának Képviselő-testülete 

1./ a Magyarország 2017. évi központi költségvetéséről szóló 2016. évi XC. törvény 3. melléklet II. 4. a) pontja, valamint az emberi erőforrások minisztere pályázati felhívása alapján 13.500.000 Ft összegű pályázati igényt nyújt be a közművelődési érdekeltségnövelő támogatás jogcímen a Wass Albert Művelődési Központ és Könyvtár tervezett eszközbeszerzésének és karbantartási munkáinak finanszírozására;

2./ a pályázathoz 1.500.000 Ft összegű önerőt biztosít Sülysáp Város Önkormányzata 2017. évi költségvetésének általános tartalék kerete terhére;
3./ felkéri és felhatalmazza a polgármestert a szükséges intézkedések megtételére.





Határidő: 2017. június 23.
Felelős: polgármester
Sülysáp, 2017. június 15.

Horinka László s.k. 

